
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Επιχειρησιακού Σχεδίου 2018-2021 της 
εταιρείας «ΕΓΝΑΤΙΑ ΟΔΟΣ Α.Ε.». 

2 Τροποποίηση του άρθρου 7 της απόφασης της 
ΕΕΤΤ ΑΠ 676/30/20-12-2012: «Κανονισμός Χρή¬ 
σης και Χορήγησης Δικαιωμάτων Χρήσης Ραδιο¬ 
συχνοτήτων υπό Καθεστώς Γενικής Άδειας για την 
Παροχή Δικτύων ή/και Υπηρεσιών Ηλεκτρονικών 
Επικοινωνιών» ΦΕΚ 110/Β724-01 -2013). 

3 Έγκριση κυκλοφοριακών ρυθμίσεων σύμφωνα με 
την αριθμ. 1939/2017, απόφαση του Δημοτικού 
Συμβ. του Δήμου Αθηναίων. 


ΑΠΟΦΑΣΕΙΣ 

Αριθμ. ΔΠΔΑ/63574/3 190/Φ.ΕΟ (1) 

Έγκριση Επιχειρησιακού Σχεδίου 2018-2021 της 

εταιρείας «ΕΓΝΑΤΙΑ ΟΔΟΣ Α.Ε.». 

Ο ΥΠΟΥΡΓΟΣ 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (Α' 98), 

β) των άρθρων 6,7,10 και 11 του ν. 3429/2005 (Α'314) 
«Δημόσιες Επιχειρήσεις και Οργανισμοί», όπως τροπο¬ 
ποιήθηκε και ισχύει, 

γ) των άρθρων 24,45 και 46 του ν. 4270/2014 (Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις, όπως τροποποιήθηκε και ισχύει, 

δ) του άρθρου 163 του ν. 4472/2017 (Α' 74) «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής 2018-2021», 

ε) του π.δ. 109/2014 (Α' 176) «Οργανισμόςτου Υπουρ¬ 
γείου Υποδομών, Μεταφορών & Δικτύων», όπως ισχύει 
σήμερα, 


στ) του άρθρου 4 του π.δ. 123/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» και 

ζ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

2. Τις αριθμ. αποφάσεις: 

α) Δ17α/02/69/Φ.380/10-11-1994 κοινή υπουργική 
απόφαση (Β' 846) του Υπουργού Εθνικής Οικονομίας, 
Οικονομικών και Περιβάλλοντος, Χωροταξίας και Δημο¬ 
σίων Έργων «Ιδρυση Εταιρίας Έργων Υποδομής με την 
Επωνυμία "ΕΓΝΑΤΙΑ ΟΔΟΣ ΑΝΩΝΥΜΗ ΕΤΑΙΡΙΑ"». 

β) 2/14400/ΔΠΓΚ/17-2-2016 (Β'476) του Αναπληρωτή 
Υπουργού Οικονομικών «Κατάρτιση και υποβολή Επιχει¬ 
ρησιακών Σχεδίων των φορέων του Κεφαλαίου Α'του 
ν. 3429/2005». 

γ) οικ.509/11/3-1-2017 (Β'61) κοινή υπουργική απόφα¬ 
ση του Αναπληρωτή Υπουργού Οικονομικών, της Υπουρ¬ 
γού Διοικητικής Ανασυγκρότησης και του Υπουργού 
Υποδομών και Μεταφορών «Αναδιοργάνωση της Γενικής 
Διεύθυνσης Οικονομικών Υπηρεσιών του Υπουργείου 
Υποδομών και Μεταφορών, σύμφωνα με τις διατάξεις 
του άρθρου 58 του ν. 4438/2016 (Α' 228)». 

δ) 3785/149/19-1-2017 κοινή υπουργική απόφαση 
(Β'276) του Αναπληρωτή Υπουργού Οικονομικών και του 
Υπουργού Υποδομών και Μεταφορών «Έγκριση του προ¬ 
ϋπολογισμού έτους 2017, του φορέα ΕΓΝΑΤΙΑ ΟΔΟΣ Α.Ε.». 

3. Τα αριθμ. 45142/31-7-2017 και 46396/7-9-2017 
έγγραφα της «ΕΓΝΑΤΙΑ ΟΔΟΣ Α.Ε.» και την αριθμ. 928/ 
15/25-7-2017 απόφαση του Διοικητικού της Συμβουλίου 
«Επιχειρησιακό Σχέδιο 2018 - 2021 της'ΈΓΝ ΑΤΙ Α ΟΔΟΣ Α.Ε."». 

4. Την από 22-09-2017 εισηγητική έκθεση του Γενι¬ 
κού Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

5. Το γεγονός ότι, από τις διατάξεις της παρούσας 
απόφασης και σύμφωνα με το Μεσοπρόθεσμο Πλαίσιο 
Δημοσιονομικής Στρατηγικής 2018-2021 δεν προκαλεί- 
ται δαπάνη σε βάρος του Τακτικού Προϋπολογισμού, 
αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 362/19.04.2018 


1. Εγκρίνεται το επιχειρησιακό σχέδιο της εταιρείας 
«ΕΓΝΑΤΙΑ ΟΔΟΣ Α.Ε.» για τα έτη 2018 -2021, με έτος βά¬ 
σης το οικονομικό έτος 2017, όπως διαβιβάστηκε με το 
αριθμ. 46396/7-9-2017 έγγραφο της εταιρείας, συνοδευ- 
όμενο από την αριθμ. 928/15/25-7-2017 απόφαση του 
Διοικητικού της Συμβουλίου και βρίσκεται στα αρχεία 
της Διεύθυνσης Προϋπολογισμού και Δημοσιονομικών 
Αναφορών της Γενικής Διεύθυνσης Οικονομικών Υπηρε¬ 
σιών του Υπουργείου Υποδομών και Μεταφορών. 

2. Εντέλλεται η διοίκηση του εν λόγω φορέα, όπως 
συμβάλλει στην επίτευξη του στόχου του επιχειρησιακού 
σχεδίου, στην αύξηση της αποτελεσματικότητας, της 
παραγωγικότητας και στη βελτίωση της ποιότητας των 
παρεχόμενων υπηρεσιών, εξασφαλίζοντας ταυτόχρονα 
τα οικονομικά αποτελέσματα που έχουν συμφωνηθεί 
στο πλαίσιο του επικαιροποιημένου Μεσοπρόθεσμου 
Πλαισίου Δημοσιονομικής Στρατηγικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 845/21 _ (2) 

Τροποποίηση του άρθρου 7 της απόφασης της 
ΕΕΤΤ ΑΠ 676/30/20-12-2012: «Κανονισμός Χρή¬ 
σης και Χορήγησης Δικαιωμάτων Χρήσης Ραδι¬ 
οσυχνοτήτων υπό Καθεστώς Γενικής Άδειας για 
την Παροχή Δικτύων ή/και Υπηρεσιών Ηλεκτρο¬ 
νικών Επικοινωνιών» ΦΕΚ 110/Β724-01-2013). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

1. Το ν. 4487/8-8-2017 «Ηλεκτρονικό σύστημα διάθε¬ 
σης τηλεοπτικού διαφημιστικού χρόνου, τροποποίηση 
του ν. 3548/2007, σύσταση μητρώου περιφερειακού και 
τοπικούΤύπου, ειδική σήμανση γραμμωτού κώδικα στις 
έντυπες εκδόσεις, δημιουργία θεσμικού πλαισίου για την 
ενίσχυση της παραγωγής οπτικοακουστικών έργων στην 
Ελλάδα και άλλες διατάξεις». (ΦΕΚ 116/Α72017) και ιδίως 
το άρθρο 48. 

2. Το ν. 4070/10-4-2012, «Ρυθμίσεις Ηλεκτρονικών 
Επικοινωνιών, Μεταφορών, Δημοσίων Έργων και άλλες 
διατάξεις» (ΦΕΚ 82/Α710-4-2012) όπως εκάστοτε ισχύει 
και ειδικότερα τα άρθρα 11 παρ. 3 και 12 περίπτωση 
κη'αυτού. 

3. Την απόφαση της ΕΕΤΤ ΑΠ 834/2/9-11-2017 «Κανο¬ 
νισμός Γενικών Αδειών», όπως εκάστοτε ισχύει. 

4. Την απόφαση της ΕΕΤΤ ΑΠ 676/30/20-12-2012 «Κα¬ 
νονισμός Χρήσης και Χορήγησης Δικαιωμάτων Χρήσης 
Ραδιοσυχνοτήτων υπό Καθεστώς Γενικής Άδειας για την 
Παροχή Δικτύων ή/και Υπηρεσιών Ηλεκτρονικών Επικοι¬ 
νωνιών», (ΦΕΚ 110/Β /24-01 -2013) όπως εκάστοτε ισχύει. 

5. Την απόφαση ΕΕΤΤ ΑΠ 838/10/14-12-2017 «Έναρξη 
Δημόσιας Διαβούλευσης αναφορικά με τη διαμόρφωση 


ρυθμιστικού πλαισίου για τη προσωρινή χρήση ραδιο¬ 
συχνοτήτων για σκοπούς δοκιμαστικής λειτουργίας». 

6. Το γεγονός ότι από τις προτεινόμενες αλλαγές δεν 
προκαλείται δαπάνη σε βάρος του κρατικού προϋπολο¬ 
γισμού, ούτε σε βάρος του προϋπολογισμού της ΕΕΤΤ. 

7. Την αριθμ. 32062/15-2-2018 εισήγηση της αρμόδιας 
υπηρεσίαςτης ΕΕΤΤ και ύστερα από προφορική εισήγη¬ 
ση των Προέδρου και Αντιπροέδρου τηλεπικοινωνιών 
της ΕΕΤΤ. 

8. Την αριθμ. 32122/26-3-2018 εισήγηση της αρμό¬ 
διας υπηρεσίας της ΕΕΤΤ και ύστερα από προφορική 
εισήγηση της Αντιπροέδρου τηλεπικοινωνιών της ΕΕΤΤ, 
αποφασίζει: 

1. Στο άρθρο 7 της απόφασης της ΕΕΤΤ ΑΠ 676/30/ 
20-12-2012: «Κανονισμός Χρήσης και Χορήγησης Δι¬ 
καιωμάτων Χρήσης Ραδιοσυχνοτήτων υπό Καθεστώς 
Γενικής Άδειας για την Παροχή Δικτύων ή/και Υπηρεσιών 
Ηλεκτρονικών Επικοινωνιών» ΦΕΚ 110/Β /24-01-2013) 
προστίθεται η ακόλουθη παράγραφος που λαμβάνει τον 
αριθμό 18 και έχει ως εξής: 

«18. Χορηγεί κατά τα ανωτέρω προσωρινά δικαιώματα 
χρήσης ραδιοσυχνοτήτων για σκοπούς δοκιμαστικής 
λειτουργίας: 

α) σε παρόχους δημοσίων δικτύων ηλεκτρονικών επι¬ 
κοινωνιών για την αξιολόγηση της επίδοσης ασύρματων 
δικτύων που σχεδιάζουν να εγκαταστήσουν και 

β) σε κατασκευαστές ραδιοεξοπλισμού, προκειμένου 
να αξιολογηθεί η επίδοση και να ρυθμιστούν επιμέρους 
παράμετροι λειτουργίας του ραδιοεξοπλισμού. 

Για τα ανωτέρω δικαιώματα εφαρμόζονται οι διατάξεις 
του άρθρου 75 του ν. 4070/2012. 

Σε κάθε περίπτωση, ο ραδιοεξοπλισμός που θα χρησι¬ 
μοποιηθεί στις ανωτέρω δύο περιπτώσεις, συμμορφώνε¬ 
ται με τις απαιτήσειςτης Οδηγίας για το Ραδιοεξοπλισμό 
2014/53/ΕΕ, καθώς και με την εκάστοτε ισχύουσα νομο¬ 
θεσία. Η Οδηγία 2014/53/ΕΕ έχει ενσωματωθεί στην ελ¬ 
ληνική νομοθεσία με το π.δ. 98/2017 (ΦΕΚ 139/Α72017). 

Στις περιπτώσεις της κατηγορίας β) ανωτέρω, όπου 
απαιτείται η δοκιμαστική λειτουργία ραδιοεξοπλισμού, 
στον οποίο δεν έχουν ακολουθηθεί πλήρως οι διαδικα¬ 
σίες αξιολόγησης της συμμόρφωσης που προβλέπονται 
από το π.δ. 98/2017, δοκιμαστικές εκπομπές επιτρέπο¬ 
νται μόνο με την προϋπόθεση ότι έχουν ληφθεί με ευ¬ 
θύνη του κατόχου του προσωρινού δικαιώματος χρήσης 
ραδιοσυχνοτήτων για σκοπούς δοκιμαστικής λειτουργί¬ 
ας τα κατάλληλα μέτρα βάσει της κείμενης νομοθεσίας 
για την αποφυγή επιβλαβών παρεμβολών, ηλεκτρομα- 
γνητικών διαταραχών και κινδύνων για την υγεία ή την 
ασφάλεια προσώπων ή κατοικίδιων ζώων καθώς και την 
προστασία της περιουσίας. 

Η ΕΕΤΤ χορηγεί προσωρινά δικαιώματα χρήσης ρα¬ 
διοσυχνοτήτων για σκοπούς δοκιμαστικής λειτουργίας 
σε παρόχους δημοσίων δικτύων ηλεκτρονικών επικοι¬ 
νωνιών εντός του φάσματος συχνοτήτων που κατέχουν 
ή προτίθενται να δραστηριοποιηθούν. Στην περίπτωση 
που δεν είναι κάτοχοι του φάσματος ραδιοσυχνοτήτων 
που ενδιαφέρονται να χρησιμοποιήσουν απαιτείται η 
σύμφωνη γνώμη του κατόχου του δικαιώματος χρήσης 
ραδιοσυχνοτήτων. 







Τεύχος Β' 1362/19.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η ΕΕΤΤ χορηγεί προσωρινά δικαιώματα χρήσης ρα¬ 
διοσυχνοτήτων για σκοπούς δοκιμαστικής λειτουργίας 
σε κατασκευαστές ραδιοεξοπλισμού εφόσον υποβληθεί 
υπεύθυνη δήλωση ότι η συγκεκριμένη επιχείρηση ασχο- 
λείται με την κατασκευή του συγκεκριμένου ραδιοεξο- 
πλισμού. Στην περίπτωση που το φάσμα συχνοτήτων 
έχει χορηγηθεί σε πάροχο δημοσίων δικτύων ηλεκτρονι¬ 
κών επικοινωνιών απαιτείται η σύμφωνη γνώμη του κα¬ 
τόχου του δικαιώματος. Στην περίπτωση που το φάσμα 
συχνοτήτων έχει απονεμηθεί σε άλλο χρήστη απαιτείται 
η σύμφωνη γνώμη του χρήστη. 

Η ΕΕΤΤ δύναται να χορηγεί προσωρινά δικαιώματα 
χρήσης ραδιοσυχνοτήτων για σκοπούς δοκιμαστικής 
λειτουργίας με διαφορετικά τεχνικά χαρακτηριστικά και 
σε διαφορετική θέση, αν το κρίνει απαραίτητο (όπως για 
παράδειγμα σε περιπτώσεις που κρίνεται απαραίτητη η 
προστασία άλλων υπηρεσιών ή/και παροχών δημοσί¬ 
ων δικτύων ηλεκτρονικών επικοινωνιών ή/και κρατικών 
δικτύων). 

Η ΕΕΤΤ δύναται να ανακαλεί το χορηγηθέν δικαίωμα 
κατά τα οριζόμενα στο άρθρο 15 του παρόντος κανονι¬ 
σμού και ειδικότερα στις περιπτώσεις των παραγράφων 
2 και 4, καθώς όταν η χρήση του ραδιοφάσματος δεν γί¬ 
νεται για το σκοπό για τον οποίο χορηγήθηκε ο δικαίωμα. 

Στις περιπτώσεις δικτύου που περιλαμβάνει μόνο κι¬ 
νητούς σταθμούς, ως θέση νοείται ο χώρος ή η περιοχή 
λειτουργίας του δικτύου όπως έχει ορισθεί στο συγκε¬ 
κριμένο προσωρινό δικαίωμα χρήσης ραδιοσυχνότητας 
για σκοπούς δοκιμαστικής λειτουργίας. 

Το προσωρινό δικαίωμα χρήσης ραδιοσυχνότητας για 
σκοπούς δοκιμαστικής λειτουργίας χορηγείται για διάρ¬ 
κεια ενός (1) μήνα με δυνατότητα ανανέωσης, κατόπιν 
αιτήματος, για ένα επιπλέον μήνα και σε κάθε περίπτωση 
με μέγιστη συνολική διάρκεια δύο (2) μηνών. Η ΕΕΤΤ 
δύναται να χορηγεί προσωρινό δικαίωμα χρήσης ρα¬ 
διοσυχνότητας για σκοπούς δοκιμαστικής λειτουργίας 
μεγαλύτερης διάρκειας, μετά από πλήρη και αιτιολογη¬ 
μένη τεκμηρίωση του ενδιαφερομένου. 

Για τα προσωρινά δικαιώματα χρήσης ραδιοσυχνοτή¬ 
των, για σκοπούς δοκιμαστικής λειτουργίας, καταβάλλο¬ 
νται τέλη χρήσης φάσματος σύμφωνα με τα οριζόμενα 
στον Κανονισμό Καθορισμού τωνΤελών Χρήσης του Φά¬ 
σματος καιτωνΤελών Εκχώρησης Ραδιοσυχνοτήτων της 
ΕΕΤΤ, όπως εκάστοτε ισχύει. 

Π ριν τη χορήγηση του προσωρινού δικαιώματος χρή¬ 
σης για σκοπούς δοκιμαστικής λειτουργίας υποβάλλο¬ 
νται τα δικαιολογητικά του Παραρτήματος και σχετικό 
έντυπο αίτησης. 

Η παρούσα διάταξη δεν εφαρμόζεται για την αναλο¬ 
γική ραδιοφωνία. 

Τα προσωρινά δικαιώματα χρήσης ραδιοσυχνοτήτων 
για σκοπούς δοκιμαστικής λειτουργίας δεν επιτρέπεται 
να χρησιμοποιούνται για την παροχή υπηρεσιών ηλε¬ 
κτρονικών επικοινωνιών ή για την κάλυψη ιδίων τηλε¬ 
πικοινωνιακών αναγκών.» 

2. Μεταβιβάζει στον αρμόδιο για τον τομέα ηλεκτρο¬ 
νικών επικοινωνιών Αντιπρόεδρο της ΕΕΤΤ την άσκηση 
των ανωτέρω αρμοδιοτήτων της ΕΕΤΤ προς έκδοση των 
αντίστοιχων ατομικών διοικητικών πράξεων. 


Η απόφαση αυτή, η ισχύς της οποίας αρχίζει από τη 
δημοσίευση της, να δημοσιευθεί στην Εφημερίδα της 
Κυβερνήσεως. 

Μαρούσι, 26 Μαρτίου 2018 
Ο Πρόεδρος 

ΚΩΝΣΤΑΝΤΙΝΟΣ ΜΑΣΣΕΛΟΣ 


Αριθμ. 21440/200 (3) 

Έγκριση κυκλοφοριακών ρυθμίσεων σύμφωνα 
με την αριθμ. 1939/2017, απόφαση του Δημοτι¬ 
κού Συμβ. του Δήμου Αθηναίων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν. 2503/1997 (ΦΕΚ107Α730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως ισχύει. 

5. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

6. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

7. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις» όπως 
συμπληρώθηκε με τις διατάξεις του άρθρου 24 του ν. 
4368/2016 (ΦΕΚ 21 /Α72016) «Μέτρα για την επιτάχυνση 
του κυβερνητικού έργου και άλλες διατάξεις». 

8. Το αρ. 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

9. Την αριθμ. 15869/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./ 26-05-2017) με την 
οποία ο Σπυρίδων Κοκκινάκης διορίστηκε στη θέση του 
Συντονιστή της Αποκεντρωμένης Διοίκησης Αττικής. 

10. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 362/19.04.2018 


11. Την αριθμ. Οικ. 47601/17682/08.06.2017 ΑΔΑ: 
ΩΒΝΔΟΡ1 Κ-Θ4Ν (ΦΕΚ 2056/Β714.06.2017) απόφαση 
του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

12. Τις αριθμ. 1115/2012, 49/2012 και 819/2013 απο¬ 
φάσεις του Συμβουλίου της Επικράτειας. 

13. Την αριθμ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999».όπως τροποποιήθηκε με την αριθμ. 
Οικ. 22769/12259/2015 απόφαση του Γ.Γ.Α.Δ.Α. 

14. Το αριθμ. 48823/39998/18.09.2013 έγγραφο του 
Γ.Γ. Αποκεντρωμένης Διοίκησης Αττικής με θέμα: «Δι¬ 
ευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερ¬ 
σαίους χώρους λιμένων». 

15. Το αριθμ. 9109/82 έγγραφο της Δ/νσης Διοίκησης 
της Αποκεντρωμένης Διοίκησης Αττικής, με το οποίο 
μας διαβιβάστηκε η νομοτύπωςληφθείσα, όπως αναφέ¬ 
ρει η παραπάνω αρμόδια Υπηρεσία, αριθμ. 1939/2017 
απόφαση του Δ.Σ του Δήμου Αθηναίων, που αφορά σε 
κυκλοφοριακές ρυθμίσεις, με τα συνημμένα της. 

16. Την Τεχνική έκθεση της Δ/νσης Τεχνικών Υπηρε¬ 
σιών του Δήμου Αθηναίων, βάσει της οποίας ελήφθη η 
267/17 απόφαση της ΕΠΟΙΖΩ, για τις υπόψη κυκλοφο- 
ριακές ρυθμίσεις. 

17. Την αριθμ. 267/17 απόφαση της ΕΠΟΙΖΩ για τις 
υπόψη κυκλοφοριακές ρυθμίσεις. 

18. Την αριθμ. 1939/2017 απόφαση του Δ.Σ του Δήμου 
Αθηναίων με την οποία ομόφωνα αποφάσισε την έγκρι¬ 
ση των υπόψη κυκλοφοριακών ρυθμίσεων. 

19. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάρος 
του προϋπολογισμού του Δήμου Αθηναίων για το οικ. 
έτος 2018 και θα εκταμιευτεί από τον Κ.Α. 6654,003, με 
εγγεγραμμένη πίστωση 50.000,00 ευρώ, όπως βεβαιώ¬ 
νεται στο με αριθμ. Εσωτ. Πρωτοκόλλου 185/6-3-2018 
έγγραφο του Δήμου. 


και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση του καθορισμού της οδού Αλεξανδρείας 
ως οδού προτεραιότητας έναντι της οδού Μοναστηριού. 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με τη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα, εκτός αν κατά το χρόνο ισχύος των μέτρων 
αυτών η κυκλοφορία ρυθμίζεται από στελέχη της αρμό¬ 
διας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική έκθεση της Δ/νσης Τεχνικών Υπηρεσιών 
του Δήμου Αθηναίων, βάσει της οποίας ελήφθη η εν 
λόγω Απόφαση του Δημοτικού Συμβουλίου του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2018 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 











